Star Trek (film)
<s>Zvjezdane staze (eng. Star Trek) je američki science fiction film snimljen 2009. godine u režiji J. J. Abramsa.</s><s>Predstavlja jedanaesti film po redu film iz franšize Star Trek, odnosno reboot filmske serije i prvi nastavak u kojem glavne likove iz originalne serije tumače novi glumci.</s><s>Radnja prikazuje početak njihove karijere u Zvjezdanoj floti, odnosno kako je James T. Kirk (čiji lik tumači Chris Pine) unaprijeđen u kapetana i dobio komandu nad USS Enterprise.</s><s>Kao važan motiv radnje se korišteno putovanje kroz vrijeme, koje je scenaristima omogućilo da je smjeste u na taj način stvoreni paralelni univerzum, odnosno imaju više kreativne slobode u odnosu na kanon uspostavljen prethodnim filmovima i serija.</s><s>Leonard Nimoy, koji se pojavljuje u maloj ulozi ostarjelog Spocka - a čiju mlađu verziju tumači Zachary Quinto - je jedini glumac koji ponavlja ulogu iz prethodnih filmova i TV-serija.</s><s>Star Trek je napravljen sedam godina nakon komercijalnog neuspjeha filma Star Trek: Nemesis, te je predstavljao jedan od najambicioznijih i najrazvikanijih filmova svog doba.</s><s>Nakon premijere je dobio vrlo dobre kritike, ali i veliku gledanost, koja je omogućila snimanje još dva nastavka.</s>

<s>Radnja</s>

<s>Radnja filma obuhvaća vrijeme između 2233. godine i 2387. godine, na početku filma upoznajemo roditelje čuvenog Jamesa T. Kirka, u prilično dramatičnim okolnostima - otac spašava živote posade, svoje supruge i tek rođenog djeteta tako što se žrtvuje s brodom čiji je kapetan postao 12 minuta ranije.</s><s>James Tiberius Kirk je tipičan buntovni/problematični pubertetlija velikog talenta, ali na najboljem putu da ga utopi bilo u tučnjavama, prometnoj nezgodi u stilu Jamesa Deana ili na neki podjednako poetičan ali ipak prilično fatalan način.</s><s>No na poticaj očevog prijatelja upisuje se na Akademiju Zvjezdane Flote, i do kraja filma uništi podosta negativaca uz pomoć Vulkanca Spocka, doktora McCoya, Sulua i Scottyja.</s><s>Jedina razlika u odnosu na TOS je što lijepa Uhura više gleda Spocka nego kapetana, ali u filmu trajanja 127 minuta kapetan se ipak našao u krevetu s ženskom pripadnicom rase zelene boje.</s>

<s>Glavni likovi</s>

<s>James T. Kirk - Chris Pine
 Spock - Zachary Quinto
 stariji Spock - Leonard Nimoy
 Nyota Uhura - Zoe Saldana</s>

<s>Izvori</s>

<s>Vanjske poveznice</s>

<s>Službena stranica
Službena stranica franšize Zvjezdane staze</s>

<s>Američki filmovi
SF-filmovi
Pustolovni filmovi
Star Trek filmovi</s>

